wickkiey/tamil-wikipedia-chunked huggingface dataset:
# நுண்கலைகள் கழகம், கொல்கத்தா

## நாடக அரங்கம்

வின் கண்காட்சி துவக்க விழாவில் ருச்சி மோடி ]]  
கொல்கத்தா நகரத்தின் நடனமாடுபவர்கள் மற்றும் பார்வையாளர்கள் கூடும் மிகவும் பிரபலமான இடங்களில் ஒன்றாக நுண்கலைகள் கழகம் அமைந்திருக்கும் நாடக அரங்கம் திகழ்கிறது. 1984 ஆம் ஆண்டு முதல், வருடாந்தர அரங்க விழாக்கள் இங்கு ஏற்பாடு செய்யப்படுகின்றன.
# குசுதாவியா, செயின்ட் பார்த்தெலெமி

**குசுதாவியா** (*Gustavia*, ஒலிப்பு:*குஸ்டாவியா*) பிரான்சின் கடல்கடந்த ஆட்புலங்களில் ஒன்றான செயிண்ட்-பார்த்தலெமி தீவின் தலைநகரம் ஆகும். இது சுவீடனின் அரசர் மூன்றாம் குசுதாவின் நினைவாகப் பெயரிடப்பட்டுள்ளது.
# குசுதாவியா, செயின்ட் பார்த்தெலெமி

## வரலாறு

செயிண்ட்-பார்த்தலெமி தீவை பிரான்சு முதலில் 1648இல் உரிமை கோரியது. கோத்தென்பெர்கில் வணிகம் புரிய அனுமதியளித்ததற்கு மாற்றாக 1784ஆம் ஆண்டில் சுவீடனுக்கு கையளிக்கப்பட்டது. இதனை நிர்வகிக்க சுவீடன் சுவீடிய மேற்கிந்திய நிறுவனத்தை நிறுவியது. நெப்போலியப் போர்களின் போது வளர்ச்சி கண்ட இத்தீவு மீண்டும் பிரான்சிற்கே 1878இல் விற்கப்பட்டது.  
குசுதாவியா தற்போதுள்ள இடம் பழுதடைந்த கப்பல்களுக்கு புகலிடம் வழங்கியதால் துவக்கத்தில் *லெ கரீனேஜ்* (கப்பல் பழுது பார்க்குமிடம்) எனப்பட்டது. *குசுதாவியா* என்ற பெயர் ஆவணங்களில் திசம்பர் 28, 1786க்கும் பெப்ரவரி 9, 1787க்கும் இடையே காணப்படுகின்றது. இப்பெயர் சுவீடிய ஆட்சிக்காலத்தை நிலைநிறுத்தும் வண்ணமாக உள்ளது.  
துறைமுகத்தைக் காக்கும் விதமாக 17ஆம் நூற்றாண்டின் பிற்பகுதிகளில் மூன்று கோட்டைகள் கட்டப்பட்டுள்ளன: இவை முறையே ஆசுக்கர் (முன்னதாக குசுதாவ் அடோல்ஃப்), கார்ல் மற்றும் குசுதாவ் எனப் பெயரிடப்பட்டுள்ளன. துறைமுக வாயிலில் உள்ள ஆங்கில பேராயராட்சிகுட்பட்ட தேவாலயம் 1855இல் கட்டப்பட்டது.
# குசுதாவியா, செயின்ட் பார்த்தெலெமி

## வசதிகள்

நகரத்தின் தெற்கில் ஷெல் கடற்கரையை நோக்கியவாறுள்ள கார்ல் கோட்டையும் வடக்கில் கலங்கரை விளக்கத்திற்கு அருகிலுள்ள குஸ்தாவ் கோட்டையும் நடையேறுபவர்களுக்கு உகந்த இடமாக உள்ளது. குசுதாவியத் தீபகற்பத்தின் முனையில் உள்ள ஆசுக்கர் கோட்டையில் ஆயுதக் காவல்துறை அமைந்துள்ளது. இத்தீபகற்பத்தின் விக்டர் சோல்கர் சாலையின் இறுதியில் அருங்காட்சியகம் உள்ளது. குசுதாவியாவில் அமெரிக்க, இத்தாலிய, பிரான்சிய மற்றும் பிற உணவுமுறை உணவகங்கள் உள்ளன. இங்குள்ள உயர்தர அங்காடிகள் தீவிற்கு முதன்மை வருவாய் ஈட்டுவனவாக உள்ளன. தவிரவும் சுற்றுலாப் பயணிகளுக்காக மிக உயர்தர தங்குவிடுதியும் உள்ளது. சுவீடிய கிளைத்தூதரகமும் இங்குள்ளது.
# குசுதாவியா, செயின்ட் பார்த்தெலெமி

## வானிலை

இங்கு வெப்பமண்டல வானிலை நிலவுகின்றது. வெப்பநிலையில் மிகக் குறைந்த வேறுபாடுகளே காணப்படுகின்றன. தீவின் சிறியப் பரப்பளவினால் வணிகக் காற்றுகளின் இனிமையான நன்மைகளைப் பெறுகின்றது. நீரின் வெப்பநிலையும் காற்றின் வெப்பநிலையும் ஏறத்தாழ அளவில் உள்ளன. ஆண்டு இரு பருவங்களாகப் பிரிக்கப்படுகிறது: ஈரமற்ற *லென்ட்*, மற்றும் ஈரப்பதமுள்ள குளிர்காலம். குளிர்காலம் மே முதல் நவம்பர் வரை உள்ளது. இக்காலத்தில் கடந்து செல்லும் மழைமேகங்கள் 10,15 நிமிடங்களுக்கு மழை பெய்விக்கின்றன. கோப்பென் காலநிலை வகைப்பாடு முறையில் குசுதாவியா சவன்னா வெப்ப மண்டல வானிலை கொண்டதாக வரையறுக்கப்பட்டு வானிலை நிலப்படங்களில் "Aw" எனக் குறிப்பிடப்படுகின்றன.
# குசுதாவியா, செயின்ட் பார்த்தெலெமி

## பொருளியல்

செயிண்ட்-பார்த்தலெமியின் அலுவல்முறை நாணயம் ஐரோவாம்.
# குசுதாவியா, செயின்ட் பார்த்தெலெமி

## குறிப்பிடத்தக்க நபர்கள்

உலகின் சரிபார்க்கப்பட்டு மிக நீண்ட நாட்களாக வாழ்ந்திருந்த **யூஜீனி பிளாசார்டு** (*Eugénie Blanchard*) (16 பெப்ரவரி 1896 – 4 நவம்பர் 2010) என்பார் குசுதாவியாவில் பெரும்பான்மையான வாழ்நாட்களைக் கழித்துள்ளார்.
# அதியமான் கோட்டை

**அதியமான் கோட்டை** என்பது தமிழ்நாட்டின், தர்மபுரி மாவட்டத்தின் தலைநகரும் சங்ககாலத்தில் தகடூர் என அழைக்கப்பட்ட நகரான தருமபுரியில் இருந்து ஏழு கிலோ மீட்டர் தொலைவில் இருந்த கோட்டையாகும். இவ்வூரும் இப்பெயரிலேயே அழைக்கப்படுகிறது. இக்கோட்டையில் காலபைரவர் கோயில், சோமேசுவரர் கோயில், சென்னராயப் பெருமாள் கோயில் ஆகிய கோயில்கள் உள்ளன.
வழிவழியாக அதியமான் கோட்டை இருந்த இடமாக கூறப்பட்ட இடத்தில் 1981, 1982 ஆகிய ஆண்டுகளில் அகழாய்வு மேற்கொள்ளப்பட்டது. இதில் சங்ககாலத்ததாக கருதப்படும் கறுப்பு-சிவப்பு பானை ஓடுகள், வண்ணம் பூசப்பட்ட பானை ஓடுகள், வில் அம்பு போன்ற கீறல்கள் உள்ள பானை ஓடுகள் கிடைத்தன. மேலும் சுடுமண் மணிகள், இரும்பு ஆணிகள், போன்றவையும் கிடைத்தன. இங்கு மேடையுடன் கூடிய கெட்டியான களிமண்ணால் அமைக்கப்பட்ட தரைப் பகுதியும் கண்டறியப்பட்டது. இவற்றின் காலம் கி.மு.100 முதல் 300வரையிலான காலத்தைச் சேர்ந்தது எனக் கருதப்படுகிறது.
அதியமான் கோட்டை என்று அழைக்கப்படும் இந்த இடத்தில்தான் சங்க காலத்தில் இருந்து கோட்டை இருந்தது என்பதற்கு சான்றுகள் இல்லை. இங்குள்ள கோயில் கல்வெட்டுகளில் இந்த ஊர் மகேந்திர மங்கலம் என்றும் இவ்வூர் இறைவன் மயிந்தீசுவரமுடையார் என்று கூறப்பட்டுள்ளது. இந்த கிராமத்தைச் சுற்றி முட்டை வடிவிலான கோட்டையின் எஞ்சிய பகுதியில் சென்னைப் பல்கலைக்கழகத் தொல்லியல் துறையினர் அகழாய்வு நடத்தினர். அவ்வாறு நடத்திய அகழாய்வில் இக்கோட்டை கி.பி. பன்னிரண்டாம் நூற்றாண்டில் கட்டப்பட்டிருக்கலாம் என்று முடிவு செய்தனர். இதன்படி பார்த்தால் பிற்கால சோழர் காலத்தில் இங்கிருந்து ஆண்டுவந்த இராசராச அதியமான் என்னும் அதியமான் மரபின் சிற்றரசன் காலத்தில் இக்கோட்டை கட்டப்பட்டிருக்கலாம் எனக்கருதப்படுகிறது.
# அதியமான் கோட்டை

## இதையும் காண்க

- அதியமான் கோட்டை காலபைரவர் கோயில்
- அதியமான் கோட்டை சோமேசுவரர் கோயில்
- அதியமான் கோட்டை சென்னராயப் பெருமாள் கோயில்
# சாவகத் தொன்னெறி

ஆட்சிக்காலப் புகைப்படம் (1916).]]  
**சாவகத் தொன்னெறி** அல்லது **கெபத்தினன்**, **கேஜாவென்**, **ஆகம ஜாவா**, **அலிரான் கெபெர்சயான்** என்றெல்லாம் அழைக்கப்படுவது, சாவகத்தின் தொன்மையான சமயநெறி ஆகும். அவர்களின் பழங்குடி நம்பிக்கைகள், விலங்கு - இயற்கை வழிபாடு என்பவற்றுடன், காலங்காலமாக இந்து - பௌத்த - சூபி மரபுகள் இணைந்ததன் விளைவாக இன்று திகழும் நெறியே சாவகத் தொன்னெறி ஆகும்.
# சாவகத் தொன்னெறி

## வரைவிலக்கணம்

சாவக வழக்கில், அந்நாட்டுத் தொன்னெறியானது மேற்கூறிய பல்வேறு பெயர்களால் அழைக்கப்படும் போதும், அவை யாவும் ஒன்றல்ல. அவற்றுக்கிடையே சிற்சில மாறுபாடுகள் உண்டு:  
- கெபத்தினன்: "உள்குதலின் விஞ்ஞானம்", "உள்நோக்கிய பயணம்" எனப் பொருள்கொள்ளலாம்."மறைந்துள்ள" "அகமுகமான" எனப்பொருளுறும் "பத்தின்" எனும் அராபியச் சொல்லிலிருந்து உருவானது.
- கேஜாவென்: "சாவக நெறி",. இது மத்திய மற்றும் கிழக்கு சாவகத்தாரின் நெறி இது சமயம் அல்ல அம்மக்களின் பண்பாட்டு மற்றும் வாழ்க்கைநெறி அம்மக்களின் பொருந்தும். கெபத்தினன் போலன்றி இது புறவுலகம் சார்ந்தது.
- ஆகம ஜாவா: "சாவகச் சமயம்"
- அலிரான் கெபெர்சயான்: "நம்பிக்கை", "பற்று", இப்பெயரில் கெபத்தினன், கேஜாவென், கெரொகனியன் முதலான எல்லாச் சாவகநெறிகளை்யும் உள்ளடக்குகின்றது.  
எனினும், "கெபத்தினன்" என்ற பெயரிலேயே இந்நெறிகள் யாவும் பொதுவாக அறியப்படுகின்றன.
# சாவகத் தொன்னெறி

## வரலாறு

பழங்குடிசார் இயற்கை வழிபாடும், இந்து, பௌத்தம், இசுலாம் முதலானவையும் தமக்குள் உரையாடியதன் ஒட்டுமொத்த விளைவாக சாவகத் தொன்னெறி விளங்குகின்றது. தாம் அறிமுகமாகும் மண்ணிலுள்ள பழங்குடி மரபுகளை முற்றாக அழிக்காது, அவற்றுடன் உரையாடி இரண்டறக் கலந்து, தம்மை நிலைப்படுத்தும் வல்லமை வாய்ந்த சைவமும் பௌத்தமும், சாவகத்தொன்னெறியின் வளர்ச்சியில் பெரும்பங்காற்றின. "ரெசி" (ரிஷியின் திரிபு) எனப்பட்ட அறிவர்கள், இந்நெறியின் சடங்குகளை மேற்கொண்டனர். பல மாணவர் புடைசூழ அவர்களுக்குக் கல்வி போதிக்கும் கடமையையும் அவர்கள் கொண்டிருந்தனர். இதுபோலவே, உரையாடிச் சமரசம் செய்து்கொள்ளும் இசுலாமியப் பிரிவான, சூபி நெறியும், சாவகரின் மனதை வெகுவாகக் கவர்ந்துகொண்டது. சூபி, ஷரீஆ சார்ந்த நூல்கள், ஏலவே இருந்த சைவ-பௌத்த மரபுகளுடன் இணைந்து, சபைமன்றுகளிலும் சமூகத்திலும் தம்மை நிலைப்படுத்திக் கொள்ள முடிந்தது.. இயல்பாக மதகுருவின் கட்டாயம் இல்லாதபோதும், இந்தப் பண்பாட்டு உரையாடலால், "ரெசி"களை ஒத்த "க்யாய்" எனும் இசுலாமிய அறிஞரின் மதத்தலைமையை, சாவக இசுலாம் தனக்கென உருவாக்கிக்கொண்டது.  
பெரும்பான்மை இசுலாமாகக் காணப்படும் சாவக நாட்டில், க்யாய்களின் தலைமையில் இசுலாம் வளர்ச்சியுறலாயிற்று. எனினும் பழைமைவாதக் க்யாய்களுக்கும் பிற்காலக் க்யாய்களுக்குமிடையே ஏற்பட்ட பிளவால், அவர்தம் நெறியானது, இருபிரிவுகளாக இன்று இனங்காணப்படுகின்றது.:  
1. **சந்திரி** அல்லது **புதிகன்** (தூயோர்) - ஐவேளைத் தொழுகை செய்வோர். இவர்கள் அபாங்ஙனை எதிர்ப்போர். அதிகம் இசுலாமியப் பழங்கொள்கைகளைக்க் கைக்கொள்வோர்.
1. **அபாங்ஙன்**, (சிவந்தோர்), - இசுலாமிய மரபுகளில் ஆழ்ந்த பற்றுதல் இல்லாதோர். முந்து இசுலாமிய மற்றும் இந்துக் கொள்கைகளுடன் சமரசமானோர்.  
இந்தப் பிரிவுகளுடன், "ப்ரியாயி" எனும் பிரிவையும் சேர்த்து, கிளிப்போர்ட் கீர்ட்ஸ் எனும் மாந்தவியலர், இதை முப்பெரும் பிரிவுகளாக இனங்காண்கின்றார். ப்ரியாயி என்பது மேல்வகுப்பு அரசவையில் பங்காற்றிய இந்து-பௌத்தர்களின் வழித்தோன்றல்களாவர். அபாங்ஙன் பிரிவுக்கு அடிப்படை இவர்களே என்பது கீர்ட்சின் வாதம்.}}
# சாவகத் தொன்னெறி

## பண்புகள்

கெபத்தினன் நெறி உள்முகமான பயணம் மூலம், இறையை நாடுதல் எனும் கொள்கை கொண்டது. இதற்கென்று தனியே இறைதூதரோ, தனி நூலோ தனி விழாக்களோ இல்லை. இவர்கள் இந்தோனேசியாவின் உத்தியோகபூர்வமான ஆறு நெறிகளில், எந்த ஒன்றுடனும் தம்மை அடையாளப்படுத்திக் கொள்ளமுடியும்.  
"இறைவன் ஒருவனே" என வலியுறுத்தும் இந்தோனேசிய அரசியலமைப்பானது, ஏனையக் குறுங்குழு மதங்களையும் சகித்துச் செல்கின்றது. அங்கீகரிக்கப்பட்ட ஆறு பெருநெறிகள் தவிர, 63 குறுஞ்சமயங்கள் சாவகத்திலிருப்பதாக, அந்நாட்டு சமய அலுவல்கள் அமைச்சின் 1953ஆம் ஆண்டு அறிக்கையொன்று சொல்கின்றது. இசுலாம், இந்து, பௌத்தம், உரோமன் கத்தோலிக்கம், புரட்டஸ்தாந்து, கன்பூசியம் ஆகிய ஆறு பெருநெறிகளுடன் கெபத்தினன் நெறியையும் உத்தியோகபூர்வமானதாக, அரசாணை மூலம் ஏற்றுக்கொள்ளும் வாய்ப்பு 1973இல் கிடைத்தாலும், அது சமய அலுவல்கள் அமைச்சின் கீழன்றி, கல்வி, பண்பாட்டு அலுவல்கள் அமைச்சின் கீழேயே ஏற்றுகொள்ளப்பட்டிருக்கின்றது.  
கோயில்களுக்கோ பள்ளிவாசல்களுக்கோ செல்லாது, தாம் விரும்பிய இடங்களில், குறிப்பாக வீடுகளில் அல்லது மலைக்குகைகளில் தம் வீடுபேற்றுக்காக சாவகத்தொன்னெறியர் முயல்வர். வீடுபேற்றுக்கான முயற்சி, "சமாதி" என்றும் "தவம்" என்றும், "நோன்பு" இவர்களால் அழைக்கப்படுகின்றது. இத்தவமானது, பொதுவாக இருவகைப்படும்.
- "தப ங்கலோக்" (மரத்தடித் தவம்)
- "தப குங்கும்" (நதிச்சங்கமங்களில் அல்லது அருவிகளின் கீழ் தவம்)  
உப்பான அல்லது இனிப்பான உணவுகளை விலக்கி, நீரும் சோறும் மட்டும் உண்ணல் (தப முதிஃ), திங்கள்-வியாழன் நோன்பு (தப செனென்-கெமிஸ்), 3/5/7 நாட்களுக்கு நெடுநாள் நோன்பு (தப ங்ஙெப்ளெங்) என்று இவர்களின் நோன்பானது, மூன்று விதத்தில் அழைக்கப்படுகின்றது.
# வலைவாசல்:மெய்யியல்/கிளைகள்

**மெய்யியல்**, மனிதத்தால் எழுப்பப்படும் அடிப்படை கேள்விகளைச் சிந்தித்தாய்கிறது. இக்கேள்விகள் நாளுக்கு நாள் பெருகி மெய்யியலின் பல தொடர்புடைய ***கிளைகளாகப்*** பகுக்கப்பட்டுள்ளன:<span data-segmentid="3"></span>
- **அழகியல்**: எது கலை? எது அழகு? சுவைக்கென்றொரு நியமம் உண்டா? கலை பொருளுடையதா? எனில் அது என்ன? சீறிய கலை எது? "கலை கலைக்காக"வா அல்லது வேறு நோக்கத்திற்குப் பயனாய் அமைவதா? கலையுடன் நம்மை பிணைப்பது எது? எவ்வாறு கலை நம்மைப் பாதிக்கிறது? சில கலைகள் நெறியற்றவையா? கலையால் ஒரு சமூகத்தை சீரழிக்கவோ செம்மைபெறவோ செய்ய இயலுமா?
- **அறிவாய்வியல்**: அறிவின் தன்மையும் எல்லைகளும் யாவை? மனித இருப்பிற்கு எது அடிப்படை, அறிதலா, உய்த்தலா? நாம் அறிந்துள்ளவற்றை எவ்வாறு கற்றோம்? அறிவின் வரம்புகளும் பரப்பும் எவை? (இயலுமாயின்) வேறு மனங்கள்உண்டென எவ்வாறு அறிவது? (இயலுமாயின்) வேறு உலகை எவ்வாறு அறிவது? நம் விடைகளுக்கு எவ்வாறு சான்று வழங்குவது? உண்மைக் கூற்று என்பது எது?
- **நன்னெறி**: செயல்கள், கொள்கைகள், நிறுவனங்களுள் நல்லறம் சார்ந்தவை, தீயறம் சார்ந்தவை என்ற பாகுபாடு உண்டா? எனில் அவை யாவை? நல்லறச் செயல்கள் யாவை, தீயவை எவை? ஆன்மிக இறை கட்டளைகள் அறச்செயல்களை அறமாக்குவனவா, அல்லது அறம் வேறெதனின் அடிப்படையாகத் தோன்றுவதா? அற நியமங்கள் அறுதியிடக் கூடியவையா அல்லது பண்பாடுகளைப் பொருத்தவையா? எப்படி வாழ வேண்டும்? மகிழ்ச்சியானது எது?
- **ஏரணம்**: நல்ல வாதம்/தர்க்கம் எதனால் விளையும்? சிக்கலான வாதங்களை எவ்வாறு திறனாய்ந்து அறிவது? நல்ல சிந்தனை எதனால் விளையும்? ஏதேனும் பொருள்படவில்லை என்று எப்போது கருதுவது? ஏரணத்தின் மூலம் எது?
- **மீவியற்பியல்**: எவ்வகையான பொருட்கள் இருக்கின்றன? அப்பொருட்களின் பண்புகள் என்னென்ன? நம் புலனுக்கு அப்பாற்பட்டு தனித்திருக்கும் பொருட்களும் உண்டா? காலம் மற்றும் தொலைவின் பண்புகள் யாவை? மனத்திற்கும் உடலிற்குமான உறவு என்ன? ஒரு நபராகத் திகழ்வதென்றால் என்ன? உணர்வுடனிருத்தல் என்றால் என்ன? கடவுட்கள் உண்டா?
- **அரசியல் தத்துவம்**: அரசியல் நிறுவனங்களும் அவை கையாளும் அதிகாரமும் நீதியானவையா? நீதி என்றால் என்ன? அரசாங்கத்திற்கு ஒரு சரியான/முறையான பங்கும் பரப்பும் உள்ளதா? மக்களாட்சிதான் சிறந்த ஆட்சிமுறை வடிவமா? ஒரு ஆட்சிமுறை அறநீதிப்படி நியாயப்படுத்தத் தக்கதா? ஒரு நாடு அறநீதி அல்லது சமயக் கோட்பாட்டின் விதிகளை கொள்கைகளை ஊக்குவிக்கலாமா? நாடுகள் போருக்குச் செல்லலாமா? பிற நாட்டில் வாழ்வோருக்கும் ஒரு நாடு கடமைப்பட்டுள்ளதா?
# இசுடான்லி, போக்லாந்து தீவுகள்

**இசுடான்லி** (*Stanley*) அல்லது **இசுடான்லித் துறைமுகம்** (*Port Stanley*) போக்லாந்து தீவுகளின் தலைநகரமாகும். இந்நகரம் கிழக்கு போக்லாந்து தீவில், மிகுந்த மழை பொழிவுப் பகுதியில் வடக்கு நோக்கிய சரிவில் அமைந்துள்ளது. 2012 கணக்கெடுப்பின்படி, நகர மக்கள்தொகை 2,121 ஆகும்; போக்லாந்து தீவின் மொத்த மக்கள்தொகையே 2,841 தான்.  
போக்லாந்து தீவுகளின் சட்டப் பேரவையில் இசுடான்லிக்கு ஐந்து உறுப்பினர்கள் உள்ளனர்.
# இசுடான்லி, போக்லாந்து தீவுகள்

## சுற்றுலா வசதிகளும் கட்டமைப்பும்

இசுடான்லி போக்லாந்து தீவுகளின் முதன்மை வணிக மையமாகும். கிழக்கு போக்லாந்து சாலையமைப்பின் அச்சாக விளங்குகிறது. இங்குள்ள அருங்காட்சியகம், 1845இல் கட்டப்பட்டு, தற்போது ஆளுநர் வசிக்கின்ற, அரசு மாளிகை, குழிப்பந்தாட்ட திடல், திமிங்கில எலும்பு வளைவு, குலக்குறிக் கம்பம், பல போர்ச்சின்னங்கள், துறைமுகத்திலுள்ள சேதமடைந்த கப்பல்கள் ஆகியன சுற்றுலாப் பயணிகளை கவர்ந்திழுக்கும் இடங்களாகும். *போக்லாந்து தீவுகள் நிறுவனம்* பல கடைகளுக்கும் தங்குவிடுதிக்கும் உரிமையாளராகும். இசுடான்லியில் நான்கு பொதுவிட மதுவகங்கள், பதினோரு தங்குவிடுதிகள், மூன்று உணவகங்கள், ஒரு மீனும் வறுவலும் கடை ஆகியன உள்ளன. சுற்றுலா அலுவலகமொன்றும் உள்ளது. இங்குள்ள மூன்று தேவாலயங்களில் ஒன்றான ஆங்கிலிக்க கிறைஸ்ட்டு சர்ச்சு கதீட்ரல், உலகின் மிகத் தென்கோடியில் உள்ள ஆங்கிலிக்க தேவாலயம் ஆகும். போக்லாந்து போருக்குப் பின்னர் குண்டு அப்புறப்படுத்துதல் அமைப்பும் உள்ளது.  
நகர மாளிகை அஞ்சலகம், அஞ்சல்தலை சேகரிப்பாளர் மையம், நீதிமன்றம் மற்றும் நடன மன்றமாக விளங்குகின்றது. நகர காவல் நிலையத்தின் உள்ளேயே தீவின் ஒரே சிறைச்சாலையும் அமைந்துள்ளது.  
சமுதாயத்திற்காக நீச்சல் குளம், விளையாட்டு மையம், நூலகம், பள்ளிக்கூடம் ஆகியன உள்ளன. சமுதாயக் கூடத்திலுள்ள புற்றரை கால்பந்தாட்ட திடலில் வழமையாக கால்பந்தாட்டங்கள் நடக்கின்றன.  
இசுடான்லியின் மேற்குப் புறத்தில் அமைந்துள்ள குதிரைப்பந்தய திடலில் ஒவ்வொரு ஆண்டும் திசம்பர் 26,27 நாட்களில் பந்தய ஓட்டங்கள் நடைபெறுகின்றன. இந்த கிறுத்துமசு பந்தயங்கள் நூறாண்டுகளுக்கு மேலாக நடந்து வருகின்றன.  
இங்குள்ள குழிப்பந்தாட்டத் திடல் 18 குழி கொண்டதாகும். இதுவும் மேற்கு இசுடான்லியில் உள்ளது.
அரசர் ஏழாம் எட்வர்டு நினைவு மருத்துவமனை தீவின் முதன்மை மருத்துவமனையாகும். பல பேருந்து சேவைகளும் வாடகை வண்டி சேவைகளும் இயங்குகின்றன.  
இசுடான்லியில் போக்லாந்து தீவுகள் வானொலி நிலையம், பிரித்தானிய அண்டார்ட்டிக் அளவையகம், *பெங்குயின் நியூசு* வாராந்தர செய்தித்தாளின் அலுவலகம் முதலியவையும் அமைந்துள்ளன.  
இங்குள்ள பூங்கா மையத்தில் உள்ள பசுமைக்குடில்களில் தீவுகளின் தேவைக்கான காய்கனிகள் விளைவிக்கப்படுகின்றன.
# லாங்யியர்பியன்

**லாங்யியர்பியன்** (Longyearbyen) என்பது நோர்வே நாட்டுக்குச் சொந்தமான சுவல்பார்டு தீவுக்கூட்டத்தின் நிருவாக மத்திய நிலையமும் பாரிய குடியேற்றமும் ஆகும். 2013 ஆம் ஆண்டில் இவ்விடத்தின் சனத்தொகை 2,075 ஆகும். லாங்யியர் கணவாயில் இந்நகரம் அமைந்துள்ளது. 2002 ஆம் ஆண்டு முதல் சமுதாய மன்றம் (Longyearbyen Community Council) ஆனது மாநகராட்சி செய்ய வேண்டிய பணிகளினைச் செய்து வருகின்றது. கல்வி, கலாச்சார வசதிகள், தீயணைப்பு துறை, சாலைகள் மற்றும் துறைமுகங்கள் ஆகியவற்றின் பராமரிப்புப் பணிகளையும் இந்த மன்றமே மேற்கொண்டு வருகின்றது. லாங்யியர்பியன் நகரமே சிவல் பார்ட் ஆளுநரின் ஆசனாமாகும். உலகின் வடமுனையில் இருக்கும் நகரங்களில் ஆயிரத்திற்கும் மேற்பட்ட குடியிருப்புக்களைக் கொண்ட நகரம் இதுவேயாகும்.  
இது 1926 ஆம் ஆண்டு வரை **லாங்யியர்பியன் நகரம்** என அழைக்கப்பட்டது. ஆர்க்டிக் நிலக்கரி நிறுவனத்தின் உரிமையாளரும் 1906 ஆம் ஆண்டில் நிலக்கரி அகழ்தல் தொழிற்பாடுகளில் ஈடுபட்டவருமான (John Munro Longyear) என்பவரின் பெயரிலிருந்தே இந்நகரிற்கு லாங்யியர்பியன் எனும் பெயர் சூட்டப்பட்டது. ஸ்டோர் நோர்சே எனும் நோர்வீஜிய நிலக்கரி அகழும் நிறுவனத்தால் தற்போது இங்கு நிலக்கரி அகழப்படுகின்றது. கிரிஜெக்ஸ்மரன் எனும் நாசிய இராணுவதால் இந்நகரம் 1943 ஆம் ஆண்டில் முற்றாக அழிக்கப்பட்டது. எனினும் இரண்டாம் உலகப் போரின் பின்னர் மீண்டும் இந்நகரம் கட்டப்பட்டது.
# லாங்யியர் கணவாய்

பாயும் காட்சி]]  
**லாங்யியர் கணவாய்** (Longyear Valley) கணவாய் என்பது நோர்வேயின் சிவல்பார்ட்டில் அமைந்திருக்கும் கணவாய் மற்றும் பள்ளத்தாக்கு ஆகும். இக்கணவாய் ஸ்பேர்கன் தீவில் அமைந்துள்ள அட்வென்ட்ஃப்ஜோர்தன் குடாவில் அமைந்திருக்கின்றது. இக்கணவாயானது பிளட்டபேர்கட் (Platåberget) மற்றும் குருவ்ஜெவ்ஜெலட் ஆகிய மலைகளின் இடையே அமைந்துள்ளது. ஜோன் முன்ரோ லாங்யியர் எனும் அமெரிக்கக் கைத்தொழிலாளரின் பெயரில் உருவாகிய லாங்யியர்பியன் நகரமானது இக்கணவாயின் கீழ்ப்பகுதிகளிலேயே அமைந்துள்ளது. லாங்யியர் ஆறும் இக்கணவாயின் ஊடாகவே பாய்கின்றது.
# 1512

ஆண்டு **1512** (**MDXII**) பழைய யூலியன் நாட்காட்டியில் வியாழக்கிழமையில் துவங்கிய நெட்டாண்டு ஆகும்.
# 1512

## நிகழ்வுகள்

- ஏப்ரல் 11 - காஸ்டன் தலைமையிலான பிரெஞ்சுப் படைகள் ரவென்னா என்ற இடத்தில் எசுப்பானியப் படைகளைத் தோற்கடித்தது. ஆனால், காஸ்டன் கொல்லப்பட்டார்.
- அக்டோபர் 19 - மார்ட்டின் லூதர் இறையியலில் முனைவர் பட்டம் பெற்றார்.
- நவம்பர் 1 - மைக்கலாஞ்சலோவினால் வரையப்பட்ட சிஸ்டைன் ஆலய உட்கூரை ஓவியங்கள் முதற்தடவையாகக் பொதுமக்களின் பார்வைக்குத் திறந்துவிடப்பட்டன.
- அந்தோனியோ டி ஆப்ரூ திமோர் தீவைக் கண்டுபிடித்தார்.
- பிரான்சிசுக்கோ செராவோ மலுக்கு தீவுகளை சென்றடைந்தார்.
- யுவான் போன்சி டி லெயோன் துர்கசு கைகோசு தீவுகளைக் கண்டுபிடித்தார்.
- பெதுரோ மாசுக்கரேனசு தியேகோ கார்சியாவைக் கண்டுபிடித்து பின்னர் மொரிசியசை அடைந்தார்.
# 1512

## இறப்புகள்

- பெப்ரவரி 22 - அமெரிகோ வெஸ்புச்சி, இத்தாலிய வணிகர், நிலப்படவியலாளர், புதிய உலகத்தைக் கண்டுபிடித்தவர் (பி. 1454)
# மயக்க மருந்து

**மயக்க மருந்து** (Anesthetic) என்பது அறுவை சிகிச்சைகளின் போது வலி தெரியாமல் இருப்பதற்காகவும் மயக்கமடையச் செய்வதற்காகவும் கொடுக்கப்படும் மருந்து ஆகும். இம்மருந்து மனித உடலின் சுவாசம், இரத்த அழுத்தம், இரத்த ஓட்டம், இதயத்தின் செயற்பாடு ஆகியவற்றைக் கட்டுப்படுத்தக் கூடியது. மயக்க மருந்தானது தோலில் உரோஞ்சுவதன் மூலமும், மருந்து ஊசியின் மூலமும் வாயுவாகவும் மனித உடலினுள் உட்செலுத்தப்படுகின்றது. 1842 ஆம் ஆண்டில் அறுவை சிகிச்சைகளில் மயக்க மருந்தாக டை எத்தில் ஈதர் குரோஃபோர்ட் லோங் என்பவரினால் பயன்படுத்தப்பட்டது. மயக்க மருந்துப் பயன்பாட்டினை அனஸ்தீசியா (anaesthesia) என அழைப்பர். ஜோசப் லிஸ்டர் என்பவரே நவீன மயக்க மருந்தைக் கண்டுபிடித்தவர். கோக்கைன், மதுசாரம் ஆகியவையும் வேறுசில போதைப்பொருட்களுமே முற்காலத்தில் மயக்க மருந்திற்குப் பதிலாகப் பயன்படுத்தப்பட்டன.
# வலைவாசல்:மெய்யியல்/இந்தவாரத் தத்துவஞானி

<noinclude>  
<>இது **-ஆவது வாரம்**.</>
# விக்கிப்பீடியா:உங்களுக்குத் தெரியுமா/ஜனவரி 13, 2016

<div id="mp-dyk-img">  
</div>
- கடல்களுக்கான உரோமானியக்கடவுள் நெப்டியூன் என்பவரின் பெயரே ஞாயிற்றுத் தொகுதியில் உள்ள கோளான **நெப்டியூன்** கோளிற்கு சூட்டப்பட்டது.
- ஆசியா கண்டத்திலேயே **அதிக கத்தோலிக்க பெருங்கோவில்களைக்கொண்ட** நாடு இந்தியாவாகும்.
- **வலங்கைமான் சங்கரநாராயண சீனிவாச சாஸ்திரி** அவர்களுக்கு பிரிட்டனில் 1916 - 1919ல் ஐந்தாம் ஜார்ஜ் சக்கரவர்த்தியால் பெருமைக்குரிய "ரைட் ஹானரபில்" என்ற பட்டம் வழங்கப்பட்டது.
- **பேரோ லொபேஸ் டி சூசா** என்பவர் போர்த்துகேய இலங்கையின் முதலாவது தேசாதிபதி ஆவார்.
# வலைவாசல்:மெய்யியல்/இந்தவாரத் தத்துவஞானி/1

கி.மு. 384 - கி.மு. 322]]
**அரிசுட்டாட்டில்** ஒரு பண்டைக் கிரேக்க தத்துவஞானி. அவர் இயற்பியல், கவிதை, விலங்கியல், ஏரணம், சொல்லாடல், அரசியல், அரசாங்கம், நன்னெறி, உயிரியல் உள்ளிட்ட பல துறைகளில் தம்கருத்துகளைப்பதிவுசெய்தார். அரிசுட்டாட்டில், அவரது ஆசான்பிளேட்டோ, *அவரது* ஆசான் சாக்கிரட்டீசு ஆகிய மூவரையே பண்டை கிரேக்க மெய்யியலாளருள் மிகுந்த செல்வாக்குடையவராகக் கருதப்படுவர். அவர்களே சாக்கிரட்டீசிற்கு முந்தைய கிரேக்க மெய்யியலை இப்போதிருக்கும் மேற்கத்திய மெய்யியலின் அடிப்படையாக வார்த்தெடுத்தனர். பிளேட்டோ மற்றும் அரிசுட்டாட்டிலின் எழுத்துக்களே பண்டைய மேற்கத்திய மெய்யியலின் இரு முக்கியக் கூறுகளை நிறுவின.  
அரிசுட்டாட்டில் ஒரு பல்துறை வல்லுநர். ஏறத்தாழ, அக்காலத்தில் அறியப்பட்ட அனைத்துத் துறையிலும் ஆய்வுசெய்து அவற்றில் பல முக்கிய பங்களித்துள்ளார். அறிவியலில் உடற்கூற்றியல், வானியல், பொருளியல், கருவியல், புவியியல், நிலவியல், வானிலையியல், இயற்பியல், மற்றும் விலங்கியல் ஆகிய துறைகளில் ஆய்வு மேற்கொண்டார். மெய்யியலில் அழகியல், நன்னெறி, அரசாங்கம், மீவியற்பியல், அரசியல், உளவியல், சொல்லாட்ச<nowiki/>ிமற்றும் இறையியல் ஆகிய துறைகளில் பங்களித்தார். மேலும் அவர் கல்வி, வெளிநாட்டுச் சுங்கம், இலக்கியம<nowiki/>் மற்றும் கவிதை ஆகியவற்றையும் கையாண்டார். அவரது மொத்தப் பணிகளின் தொகுப்பு கிரேக்க அறிவின் கலைக்களஞ்சியமாகவே திகழ்கிறது...
# விக்தர் அம்பர்த்சுமியான்

**விக்தர் அமசாசுபோவிச் அம்பர்த்சுமியான்** (*Victor Amazaspovich Ambartsumian*, ; , 12 ஆகத்து 1996) ஒரு சோவியத் ஒன்றிய ஆர்மேனிய அறிவியலாளர், கோட்பாட்டு இயற்பியலை நிறுவியவர்களில் ஒருவர். கணித இயற்பியலுக்குப் பெரும் பங்களிப்பு செய்த இவர் விண்மீன் இயற்பியல், ஒண்முகில், உடுக்கண வானியல், உடுக்கண அமைப்புகளின் இயங்கியல், விண்மீன்களின் அண்டப்பிறப்பியல், பால்வெளிகள் ஆகிய புலங்களில் ஆய்வு மேற்கொண்டார்.  
இவர் 1946 இல் பியூரகான் வான்காணகத்தை நிறுவினார். இவர் ஆர்மேனியக் கல்விக்கழகத்தின் இரண்டாம் நெடுநாளைய தலைவராவார் (1947–93). இவர் 1961 முதல் 1964 வரை பன்னாட்டு வானியல் ஒண்றியத்தின் தலைவரக விளங்கினார். இவர் இருமுறை பன்னாட்டு அறிவியல் ஒன்றியத்தின் மன்றத்துக்குத் தேர்வு செய்யப்பட்டார் (1966–72).  
இவர் அரசு வானியல் கழகம் உட்பட பல கல்விக்கழகங்களின் அயல்நாட்டு உறுப்பினராக இருந்துள்ளார். இவற்றில் அமெரிக்கத் தேசிய அறிவியல் கல்விக்கழகமும் அடங்கும். இவர் பெற்ற விருதுகளாவன இசுடாலின் பரிசு (1946, 1950), சமவுடைமை உழைப்பு வீர்ர் (1968, 1978), உருசியக் கூட்டமைப்பின் அரசு பரிசு அரசு வானியல் கழ்கத்தின் பொற்பதக்கம், புரூசு பொற்பதக்கம், ஆர்மேனியத் தேசிய வீர்ர் ஆகியன உள்ளடங்கும்.  
**இவரது பெயரிடப்பட்டவை**  
- குறுங்கோள் 1905 அம்பர்த்சுமியான்
- பியூரகான் வானியற்பியல் காணகம்
# விக்தர் அம்பர்த்சுமியான்

## அம்பர்த்சுமியான் பன்னாட்டுப் பரிசு

ஆர்மேனியக் குடியரசின் தலைவர் அறிவியலுக்கான அம்பர்த்சுமியான் பன்னாட்டுப் பரிசு ஒன்றை நிறுவி அறிவித்துள்ளார். இது வானியற்பியலிலும் அதுசார்ந்த கணிதவியல், இயற்பியல் துறைகளுக்கும் தரப்படும். $500,000 மதிப்புள்ள இது வென்றவரின் நாட்டைப் பற்றிக் கருதாமல் அனைத்து நாட்டினருக்கும் வழங்கப்படுகிறது. இப்பரிசு முதலில் 2010 இல் வழங்கப்பட்டது.
# ஆமில்டன், பெர்முடா

**ஆமில்டன்** (*Hamilton*) பிரித்தானிய கடல் கடந்த ஆட்புலங்களில் ஒன்றான பெர்முடாவின் தலைநகரம் ஆகும். இது ஆட்புலத்தின் நிதிய மையமாகவும் முதன்மைத் துறைமுகமாகவும் சுற்றுலாத் தலமாகவும் விளங்குகின்றது. இதன் மக்கள்தொகை 1,010 (2010). தலைநகரமாக உள்ள நகரங்களில் மிகக் குறைந்த மக்கள்தொகை கொண்ட நகரம் இதுவே ஆகும்.  
1778 முதல் 1794 வரை ஆமில்டனின் ஆளுநராக பணியாற்றிய *சேர் என்றி ஆமில்டனின்* நினைவாக இந்த நகரம் பெயரிடப்படுள்ளது.
# ஆமில்டன், பெர்முடா

## வரலாறு

பிரித்தானிய நகரமாக ஆமில்டனின் வரலாறு 1790இல் துவங்குகின்றது. அவ்வாண்டில் பெர்முடா அரசு தனது வருங்காலத் தலைநகருக்காக பரப்பளவுள்ள இடத்தை ஒதுக்கியது. 1793இல் இதனை நாடாளுமன்ற சட்டவாணை மூலமாக அலுவல்முறையாக உறுதி செய்தது. பெர்முடாவின் ஆளுநராக இருந்த என்றி ஆமில்டனின் பெயரை இந்த நகருக்குச் சூட்டியது. 1815இல் செயிண்ட் ஜார்ஜசிலிருந்து இங்கு தலைநகரம் இடம் பெயர்ந்தது. அன்றுமுதல் பெர்முடாவின் படைத்துறை, அரசியல் நிலைகளில் இந்த நகரம் முதன்மையாக இருந்துள்ளது. அரசுக் கட்டிடங்களாக வடக்கில் சட்டப்பேரவைக் கட்டிடம், அரசு மாளிகையும் மேற்கில் பெம்புரோக்கில் அரச கடற்படையின் முன்னாள் கடற்தளபதியின் மாளிகையும் கிழக்கில் பிரித்தானியப் படைத்துறையின் காவற்கோட்டமும் உள்ளன.  
1897இல் இது ஓர் நகரமானது; 1911இல் இங்கிலாந்து திருச்சபையின் மிகு தூய திரித்துவ தேவாலயத்தின் திறப்புவிழாவிற்கு முன்னதாக நடைபெற்றது. இதற்குப் பின்னர் கத்தோலிக்கத் தேவாலயமான செயிண்ட் திரேசா கதீட்ரல் கட்டப்பட்டது. ஆமுல்டன் துறைமுகத்தை நோக்கியுள்ள இந்த நகரம் இன்று சில அலுவலக கட்டிடங்களைத் தவிர்த்து முதன்மையாக வணிக மையமாக விளங்குகின்றது. பன்னெடுங்காலமாகவே நகரக் கட்டிடங்களின் உயரத்தையும் பார்வைக் கோணத்தையும் கட்டுப்படுத்தி வந்துள்ளது. இந்த விதிகளினால் எந்த கட்டிடமும் கதீட்ரலின் காட்சியை மறைக்கவியலாது. 21ஆம் நூற்றாண்டில் இந்த விதி தளர்த்தப்பட்டு பல கட்டிடங்கள் 10 மாடிகள் வரை திட்டமிடப்பட்டுள்ளன.
# ஆமில்டன், பெர்முடா

## புவியியல்

ஆமில்டன் துறைமுகத்திற்கு வடக்கே ஆமில்டன் நகரம் அமைந்துள்ளது. ஆமில்டன் பாரிஷ் என்ற உள்ளாட்சி அமைப்பு இருந்தபோதும் ஆமில்டன் நகரம் பெம்புரோக் பாரிஷில் உள்ளது. 1786இலிருந்து 1793 வரையான காலத்தில் ஆளுநராக இருந்த என்றி ஆமில்டனின் பெயரில் இந்த நகரம் பெயரிடப்பட்டுள்ளது; ஆனால் ஆமில்டன் பாரிஷ் இதற்கு முன்பிருந்தே இருக்கிறது.  
பெர்முடாவின் நிர்வாகத் தலைநகரமான ஆமில்டனில் நிரந்தர மக்கள்தொகை ஏறத்தாழ 1,010 (2010) ஆகும்; இருப்பினும், 13,340 (பெர்முடாவின் மக்கள்தொகையில் 40%) பேர் இங்கு நாள்தோறும் வேலை செய்கின்றனர். பெர்முடாவில் நிறுவப்பட்ட ஒரே நகரமாக விளங்கும் ஆமில்டன் வரலாற்றுச் சிறப்பு மிக்க செயிண்ட் ஜார்ஜசை விட சிறியதாகும்.
# ஆமில்டன், பெர்முடா

## பொருளியல்

பல வெளிநாட்டு நிறுவனங்களின் கடல்கடந்த வசிப்பிடமாக விளங்கும் பெர்முடாவில் பன்னாட்டு வணிகப் பொருளியல்நிலை மேம்பட்டநிலையில் உள்ளது. காப்பீடு, மீள்காப்பீடு, முதலீட்டு நிதிகள், சிறப்பு நோக்கு ஊர்தி போன்ற நிதியச் சேவைகளை ஏற்றுமதி செய்கின்றது. பெர்முடாவின் பொருளியல்நிலையில் நிதி, பன்னாட்டு வணிகம் பெரும் பங்கு வகிக்கின்றன. இந்த வணிக செயற்பாடுகள் அனைத்துமே ஆமில்டன் நகரிலேயே நடக்கின்றன.  
பல பன்னாட்டு காப்பீட்டு நிறுவனங்கள் ஆமில்டனிலிருந்து இயங்குகின்றன. ஏறத்தாழ 400 பன்னாட்டளவில் இயங்கும் வணிக நிறுவனங்கள் பெர்முடாவில் நிலைகொண்டுள்ளன. கிட்டத்தட்ட 1,500 விலக்கு பெற்ற அல்லது பன்னாட்டு நிறுவனங்கள் பெர்முடாவின் நிறுவனப் பதிவாளர் அலுவலகத்தில் பதிந்துள்ளன.  
மதுபானத் தயாரிப்பாளர் *பகார்டி*யின் பதிவுபெற்ற தலைமையகம் இந்நகரில் உள்ளது. மேலும் அயலாக்க நிறுவனம் ஜென்பாக்ட், தொலைத்தொடர்பு நிறுவனம் குளோபல் கிராசிங், மீள்காப்புறுதி இறுவனம் டோகியோ மில்லினியம் ரெ லிட், போன்றவற்றின் பதிவு பெற்றத் தலைமையகங்கள் இங்குள்ளன.
பன்னாட்டு கப்பல் நிறுவனங்கள் டிரைஷிப்ஸ், பிரண்ட்லைன், டாக்வைசு போன்றவற்றின் தலைமையகங்கள் இங்குள்ளன. பெர்முடாவின் நிறுவனங்களுக்கான குறைந்த வரி விகிதங்கள் அமெரிக்க நிறுவனங்களை இங்கு ஈர்க்கின்றன.  
தவிரவும், பெர்முடாவின் பெரும் சங்கிலித் தொடர் அங்காடி, *தி மார்க்கெட்பிளேசின்* தலைமையகம் ஆமில்டனில் அமைந்துள்ளது.
# குவாங்ஷி

**குவாங்சி** (; சுவாங்கு: **Gvangjsih** ) அலுவல்முறையில் **குவாங்சி சுவாங்கு தன்னாட்சி மண்டலம்** என அழைக்கப்படும் பகுதி ஒரு சீன தன்னாட்சி பிராந்தியம் ஆகும். இது தென் மத்திய சீனாவில், வியட்நாமை ஒட்டியுள்ளது. முன்னர் ஒரு மாகாணமாக இருந்தது இப்பகுதி 1958 இல் தன்னாட்சி மண்டலமாக மாறியது.  
குவாங்சி சீனாவின் தென்கடைக்கோடியில் மலைசார்ந்த நிலப்பகுதியில் அமைந்துள்ளதால் சீன நாகரிகத்தின் எல்லையாக வரலாற்றுக் காலந்தொட்டு இருந்துவருகின்றது. இதன் தற்போதைய பெயரில் உள்ள "குவாங்" என்ற சொல்லின் பொருள் "விரிவான" அல்லது "பரந்த" என்பதாகும். இந்த பெயர் கி.பி 226 இல் இப்பகுதி குவாங்சி மாவட்டமாக உருவாக்கப்பட்டதிலிருந்து வழங்கப்பட்டு வருகிறது. இந்தப்பகுதிக்கு மாகாண நிலை யுவான் அரசமரபு காலத்தில் வழங்கப்பட்டது, எனினும் இருபதாம் நூற்றாண்டு வரை இப்பகுதி கட்டுப்பாடற்ற ஒரு திறந்த நிலப்பரப்பாகக் கருதப்பட்டது.
# குவாங்ஷி

## வரலாறு

சீனக்குறிப்புகளின் படி இப்பகுதியில் "பை யூயே" (நூறு யூயே) எனப்படும் ஒரு கலவையான பழங்குடிக் குழுக்கள் வாழ்ந்துவந்தனர். சின் அரசமரபின் காலத்தில் இது முதன் முதலில் சீனாவின் பகுதியாக மாறியது.
# குவாங்ஷி

## நிலவியல்

நாட்டின் தென் பகுதியில் அமைந்துள்ள குவாங்சியின் எல்லைகளாக மேற்கில் யுன்னான், வடக்கே குயிசூ, வடகிழக்கில் ஹுனான், கிழக்கில் குவாங்டாங் ஆகிய சீன மாகாணங்களும், தென்மேற்கு எல்லையாக வியட்நாம் நாடும் உள்ளன. தெற்கில் பெய்பூ வன் எனச் சீனர்களால் அழைக்கப்படும் வளைகுடா உள்ளது. குவாங்சியின் பெய்பூ வன்னில் ஒரு குறுகிய கடற்கரையைக் கொண்டுள்ளது. பெய்ஹை, சின்ச்சௌ, பாங்சங்காங் போன்ற முக்கிய துறைமுகங்கள் இங்குள்ளன.  
குவாங்சியின் பகுதிகள் ஓரளவு மலைப்பகுதிகளைக் கொண்டது. தன்னாட்சி பகுதியின் மிக உயர்ந்த இடம் யுச்சங் மலைத்தொடரிலுள்ள "மாவோர்ஷென்" மலை 2,141 மீட்டர் (7,024 அடி) ஆகும். பல ஆறுகள் மலைகள் வழியாகப் பாய்ந்து பள்ளத்தாக்குகளை உருவாக்கிச்செல்கின்றன. இந்த ஆறுகளில் பெரும்பாலானவை மேற்கு நதியின் துணை ஆறுகளாகும்.  
வியட்நாம் எல்லையில் உள்ள "பான் யுயெ பூபு" என்று சீனர்களாலும் "தாக் பான் ஜியோக்" என்று வியட்நாமியர்களாலும் அழைக்கப்படும் அருவி இரு நாடுகளையும் பிரிக்கும் எல்லையாக உள்ளது.
குவாங்சி மிதவெப்ப மண்டல காலநிலையைக் கொண்டது. பொதுவாக கோடைக்காலம் நீண்டதாகவும், வெப்பமாகவும் இருக்கும். சராசரி ஆண்டு வெப்பநிலை 17 முதல் 23 ° செல்சியஸ் ஆகும். ஆண்டு சராசரி மழையளவு 1250 முதல் 1750 மிமீ ஆகும்.
முக்கிய நகரங்கள் நண்ணிங், லியூச்சௌ, குய்லின், பெய்ஹை போன்றவை ஆகும்.
# குவாங்ஷி

## மக்கள் வகைப்பாடு

ஹான் சீனர்களே பெரிய இனக்குழுவினராக உள்ளனர். இவர்களில் முதன்மைத் துணைக்குழுக்கள் பேசும் வட்டார மொழிகள் தென்மேற்கு மாண்டரின் மற்றும் யூயே வகை சீனம்.  
மண்டலத்தில் 14 மில்லியனுக்கும் மேற்பட்ட எண்ணிக்கையில் சுவாங் இனக்குழுவினர் வாழ்கின்றனர். இவர்களே சீனாவின் பெரிய சிறுபான்மை இனத்தவர் ஆவர். இந்த இனக்குழுவினரின் மொத்த எண்ணிக்கையில் 90 விழுக்காட்டினர் குவாங்சி தன்னாட்சிப் பகுதியிலேயே வாழ்கின்றனர். தொங் மற்றும் மியாவோ சிறுபான்மை மக்கள் கணிசமாக வாழ்பவர்கள். இவர்களல்லாது இங்குள்ள பிறஇனக்குழுக்கள் யாவோ, ஹுய், யீ (லோலோ), ஷுயெ மற்றும் சிங் (வியட்நாம்). ஆகிய மக்களாவர்.
# குவாங்ஷி

## சமயம்

குவாங்சி மாகாணத்தில் சீன நாட்டுப்புறச் சமயங்கள் (தாவோயிச மரபுகள் மற்றும் கன்ஃபூஷியசம் உட்பட ) சீன பௌத்தம் போன்றவை பரவலாக உள்ளன. சுவாங் இனக்குழுவினரில் பெரும்பாலானவர்கள் சுவாங் பழங்குடியின சமயத்தை பின்பற்றுகின்றனர். தங்கள் மூதாதையக் கடவுளான புலுவோதுவோவை (布洛陀) வணங்குகின்றனர்.  
2007 மற்றும் 2009 ஆண்டுகளில் நடத்திய ஆய்வுகளின்படி, மக்கள் தொகையில் 40.48% மக்கள் முன்னோர்களை வழிபடும் நம்பிக்கை கொண்டவர்களாக உள்ளனர். மேலும் மக்கள் தொகையில் 0.26% மக்கள் கிருத்துவர்கள் ஆவர். மக்கள் தொகையில் 58.26% பேர் சமயம் பற்றிய விவரங்களை கொடுக்கவில்லை, இவர்கள் சமயமற்றவர்களாகவோ இயற்கையை வழிபடுவோர்களாகவோ அல்லது பழங்குடி மதமாகவோ, புத்தமதம், கன்பூசியம், தாவோ போன்றவற்றைப் பின்பற்றுவோர்களாகவோ அல்லது சிறுபான்மையினரான முஸ்லிம்களாகவோ இருக்கலாம்.
# குவாங்ஷி

## பொருளாதாரம்

நகரத்தின் தோற்றம்]]
குவாங்சியின் முதன்மை பயிர்கள் அரிசி, மக்காச்சோளம், வள்ளிக்கிழங்கு போன்றவையும் கரும்பு, வேர்க்கடலை , புகையிலை, புளிச்சைகீரை போன்ற பணப்பயிர்களையும் விளைவிக்கின்றனர்..
உலகில் விளையும் சோம்பில் 85 விழுக்காடு குவாங்சியில் விளைவிக்கப்படுகிறது. இதில் வைரஸ் எதிர்ப்புக்கு முக்கிய மூலப்பொருளான டாமிஃபுலு உள்ளது.  
குவாங்சி இரும்பு அல்லாத உலோகங்களின் முதன்மை உற்பத்தி மையங்களில் ஒன்றாகும். சீனாவின் தகரம் மற்றும் மாங்கனீசு இருப்பில் குவாங்சி மாகாணத்தில் சுமார் மூன்றில் ஒரு பங்கு உள்ளது.
லியூச்சௌ நகரம் மோட்டார் வாகன உற்பத்தியில் முதன்மைத் தொழில்துறை மையமாக உள்ளது. ஜெனரல் மோட்டார்ஸ் நிறுவனத்துடனான கூட்டு முயற்சியில் இங்கு வாகன உற்பத்தி நிறுவனத்தைக் கொண்டுள்ளது. இந்த நகரத்தில் பெரிய உருக்கு ஆலையும் அதைச்சார்ந்த தொழிலகங்களும் உள்ளன.  
குவாங்சியின் மாகாண அரசு மாகாணத்தில் உற்பத்தித் துறையை விரிவாக்க விரும்புகிறது, சீனாவின் 2011 ஆண்டைய ஐந்தாண்டுத் திட்டத்தின் வரைவில் மாகாணத்தின் பெய்பூ வளைகுடா பொருளாதார மண்டலத்திற்காக 2.6 டிரில்லியன் ரென்மின்பி ஓதுக்கீடு செய்யப்பட்டது. அண்மைய ஆண்டுகளில் குவாங்சியின் பொருளாதாரம் அதன் பணக்கார அண்டை ஆட்சிப் பகுதிகளின் கடும் போட்டியைச் சந்தித்து வருகிறது. 2011 இல் மொத்த உள்நாட்டு உற்பத்தி 1171.4 பில்லியன் யுவான் (அமெரிக்க $ 185.9 பில்லியன்) என்று இருந்தது. ஒரு நபருக்கான மொத்த உள்நாட்டு உற்பத்தி 15,800 யுவான் கொண்டு சீனாவில் 18 ஆவது இடத்திலுள்ளது.
# வல்லங்குளம் பாலம்

**வல்லங்குளம் பாலம்** *(Vallamkulam Bridge)* என்பது இந்தியாவின் கேரளா மாநிலத்தில் உள்ள பத்தனம்திட்டா மாவட்டத்தில் இரவிபேரூர் மற்றும் கவியூர் பஞ்சாயத்துகளை இணைக்கும், ஒரு குறுகிய எஃகு பாலம் ஆகும். நாற்பதாண்டுகளுக்கு முன்னரே இப்பாலம் கட்டப்பட்டது. சபரிமலைக்குச் செல்லும் பாதையில் அமைந்துள்ள ஒரே எஃகு பாலம் வல்லம்குளம் பாலம் ஆகும். திருவல்லை நகரத்திற்கு அப்பால் ஆறு கிலோமீட்டர் தொலைவில் திருவல்லை – கோழஞ்சேறி சாலையில் மணிமாலா ஆற்றின் குறுக்கே இப்பாலம் கட்டப்பட்டுள்ளது.  
2012 ஆம் ஆண்டு மார்ச்சு மாதம் 25 ஆம் நாள் அன்று கேரள முதல்வர் உம்மன் சாண்டி திருவல்லை- கும்பழை மாநில நெடுஞ்சாலையில் புதிதாக கட்டப்பட்ட இப்பாலத்தைத் திறந்து வைத்தார். 75 மீட்டர் நீளமும், 11.5 மீட்டர் அகலமும் கொண்ட இபபுதிய பாலம் இரண்டு ஆண்டுகளில் Rs.4.5 கோடி செலவில் கட்டப்பட்டது ஆகும்..
# சொ. நாகப்பன்

**சொ. நாகப்பன்** (*C. Nagappan*, அக்டோபர் 4, 1951) இந்திய உச்ச நீதிமன்ற நீதிபதி ஆவார்.. இவர் தமிழ்நாட்டின் கரூரைச் சேர்ந்தவர்.
# சொ. நாகப்பன்

## கல்வி

இவர் தம் புகுமுக வகுப்புப் படிப்பைத் திருச்சிராப்பள்ளி தூய சூசையப்பர் கல்லூரியிலும், இளம் அறிவியல் கல்வியை மதுரை மதுரா கல்லூரியிலும் பயின்றார். சென்னை சட்டக் கல்லூரியில் சேர்ந்து சட்டப் படிப்பின் தேர்வில் மூன்றாவது இடம் பெற்று வெற்றி அடைந்தார். குற்றவியல் சட்டத்தில் முது நிலை சட்ட தேர்வில் தங்கப் பதக்கம் பெற்று தேர்ச்சிப் பெற்றார்.
# சொ. நாகப்பன்

## சட்டப் பணி

அட்டர்னி ஜெனரலாக இருந்த பராசரனின் கீழ் இளையராக இருந்து வழக்கறிஞர்ப் பணியை ஆற்றினார். சட்டக் கல்லூரியில் பகுதி நேரப் பேராசிரியராகவும் இருந்தார். உயர்நீதி மன்ற கண்காணிப்புத் துறையிலும் பணி செய்தார். கடலூர், சேலம், கோவை ஆகிய நகரங்களில் செசன்சு நீதிபதியாகப் பணி புரிந்தார். 2000ஆம் ஆண்டு செப்டம்பர் 27-ல் சென்னை உயர்நீதி மன்ற நீதிபதி ஆனார். பின்னர் 2013ஆம் ஆண்டு பிப்பிரவரி 27-ல் ஒரிசா உயர்நீதி மன்ற முதன்மை நீதிபதியாக பணியமர்த்தப்பட்டார். சில மாதங்கள் கழித்து 2013 செப்டம்பர் 19 முதல் இந்திய உச்சநீதி மன்ற நீதிபதியாக பதவி உயர்வு பெற்றார். நீதிபதி நாகப்பன் இப்பதவியில் 2016 அக்டோபர் மாதம் வரை பணியாற்றினார்.
# இரவிபேரூர்

**இரவிபேரூர்** *(Eraviperoor)* என்பது இந்தியாவின் கேரளா மாநிலத்தில் உள்ள பத்தனம்திட்டா மாவட்டத்தில் இருக்கும் ஒரு கிராமம் ஆகும். திருவல்லை தாலுக்காவின் ஒரு பகுதியாவும் ஆறன்முளா சட்டப்பேரவைத் தொகுதியின் ஒரு பகுதியாகவும் இரவிபேரூர் கிராமம் உள்ளது.
# இரவிபேரூர்

## மக்கள்தொகை பரம்பல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 26,038 ஆகும். இம்மக்கள் தொகையில் 12,324 நபர்கள் ஆண்கள் மற்றும் 13,714 நபர்கள் பெண்கள் ஆவர். மத்திய கேரளத்தில் பத்தனம் திட்டா மாவட்டத்தின் நிர்வாகப்பிரிவுக்குள் ஒரு கிராமமாகவும் ஆறன்முளா சட்டப்பேரவைத் தொகுதியிலும் இரவிபேரூர் அமைந்துள்ளது.
# இரவிபேரூர்

## பெயர்க்காரணம்

இரவிபேரூர் என்பதன் பொருள் இரவியின் நிலம் என்பதாகும். இப்பகுதியை ஆட்சிபுரிந்த அரசன் பெயர் இரவி என்பதால் இப்பெயரால் அழைக்கப்படுகிறது. பல நூற்றாண்டுகளுக்குப் பின்னர் இப்பெயர் இரவிபேரூர் என மாறியது.
# பிளையிங் பிஷ் கோவ்

**பிளையிங் பிஷ் கோவ்** (Flying Fish Cove) என்பது ஆஸ்திரேலியாவில் அமைந்துள்ள கிறிஸ்துமசு தீவுகளின் முதன்மைக் குடியேற்றம் ஆகும். பிளையிங் பிஷ் எனும் பிரித்தானிய ஆய்வுக் கப்பலின் பெயரை அடுத்தே இக்குடியேற்றத்திற்குப் பெயர் சூட்டப்பட்டது. கிறிஸ்துமசு தீவுகளில் பிரித்தானியரால் அமைக்கப்பட்ட முதலாவது குடியேற்றம் இதுவேயாகும். இக்குடியேற்றம் 1888 ஆம் ஆண்டில் அமைக்கப்பட்டது. இக்குடியேற்றத்தில் 1600 மக்கள் வசிக்கின்றனர். பல உலக வரைபடங்களிலும் இக்குடியேற்றமானது **குடியேற்றம்** (The Settlement) எனவே பொதுவாகக் குறிப்பிடப்படுகின்றது. கிறிஸ்துமசு தீவுகளின் வட கிழக்குக் கரையில் இத்தீவு அமைந்துள்ளது. இங்கு சிறு துறைமுகம் ஒன்று உள்ளது. அத்துறைமுகத்தில் சுற்றுலாப் பயணிகளுக்கான சிறுபடகுகள் தரிக்கப்பட்டுள்ளன. இக்குடியேற்றத்தின் கடற்கரையோரப் பிரதேசத்தில் நீர் மூழ்குதல் விளையாட்டுக்களில் சுற்றுலாப் பயணிகள் ஈடுபடுகின்றனர்.
# மதீனா தேசிய பாடசாலை, சியம்பலாகஸ்கொட்டுவை

**மதீனா தேசிய பாடசாலை** (Madeena National School, Siyambalagaskotuwa) இலங்கை வடமேற்கு மாகாணத்தில், குருநாகல் மாவட்டத்தில், கிரியுள்ள வலயத்தில், நாரம்மல வாரியபொல பிரதான பாதையில் சியம்பலாகஸ்கொடுவை எனும் கிராமத்தில் அமைந்துள்ள தேசிய பாடசாலையாகும். இது, 1954 ஆம் ஆண்டில் ஆரம்பிக்கப்பட்ட ஒரு தமிழ்மொழி மூல முஸ்லிம் பாடசாலையாகும். அறுபது வருட குறுகிய கால வரலாற்றில் சகல வசதிகளையும் கொண்ட ஒரு தேசியப் பாடசாலையாக இது பரிணமித்துள்ளது. சுமார் 2000 க்கும் மேற்பட்ட மாணவர்களையும் 140 க்கும் மேலான ஆசிரியர் குழாத்தையும் கொண்ட ஒரு கல்விக் கூடமாகத் திகழ்கிறது.
# மதீனா தேசிய பாடசாலை, சியம்பலாகஸ்கொட்டுவை

## வரலாறு

60 வருடங்களுக்கு முன்னர் இப்பிரதேசத்தில் பாடசாலை இல்லாத ஒரு குறைபாடு இருந்த நிலையில், 1953 ஆம் ஆண்டளவில் இப்பகுதி கிராம விதானையாகக் கடமை புரிந்த குரீக்கொட்டுவையைச் சேர்ந்த முகந்திரம் சுலைமா லெப்பை அவர்களின் ஆலோசனையின் பேரில் அம்மயன்குளம் ஹமீது லெப்பை விதானை, பறகஹகொடுவ ஏ. அலித்தம்பி, ஏ. இப்றா லெப்பை, சியம்பலாகஸ்கொடுவ ஏ. சாலியா லெப்பை, கஹடகஹமட ஏ. அஹமது லெப்பை, ஏ. அப்துல் ஹமீது, அல்ஹாஜ் எம். ஏ. அப்துல் சமது ஆகியோரின் முயற்சியின் பயனாக பள்ளிவாயிலுக்குச் சொந்தமான காணியில் ஓலையால் வேயப்பட்ட சிறு கட்டிடத்தில் எந்த வித வேதனங்களும் பெறாத தொண்டாசிரியர்களான எச்.எல்.யு.எம். ஜூனைத், ஏ.எல்.எம். சுலைமாலெப்பை ஆகிய இருவரையும் ஆசிரியர்களாகக் கொண்டு இப்பாடசாலை ஆரம்பிக்கப்பட்டது.
# மதீனா தேசிய பாடசாலை, சியம்பலாகஸ்கொட்டுவை

## அரசாங்கப் பாடசாலை

தண்டகமுவ நாடாளுமன்ற உறுப்பினர் ஐ. எம். ஆர். ஏ. ஈரியகொல்ல அவர்களின் முயற்சியினால் 1954 ஆம் ஆண்டு சனவரி 5 ஆம் திகதி 104 மாணவர்களுடன் ஆர். ஜோசப் அவர்களை முதல் அதிபராகக் கொண்டு அரசாங்கப் பாடசாலையாக ஆரம்பிக்கப்பட்டது.
# மதீனா தேசிய பாடசாலை, சியம்பலாகஸ்கொட்டுவை

## தொடர்ந்து வந்த அதிபர்கள்

- ஏ.என்.தங்கதுறை
- டபிள்யு.டீ.ரொட்ரிகோ
- என்.ஏ.சமத்
- கே.ஏ.ரஸல்
- எம்.எச்.எம்.மஃருப்
- யு.எம்.எம்.அஸ்ரப்
- எஸ்.ஐ.இசட்.ஆப்தீன்
- ஜனாப் ஏ.மீராசாஹிப்
- ஏ.எச்.எம்.மவ்சுர்
- ஏ.கே.எம்.ஏ.ஸலாம்
- எம்.சீ.ஆதம்புள்ள
- எம்.எல்.எம்.இஸ்மாயில் (1992-2006)
- எம்.ரி.எம்.மொதம்மிர் (2006-2009)
- ஏ.எல்.எம்.மன்ஸூர் (2009-2010)
- எம்.எல்.எம்.ஏ.சத்தார் (2010)
- எம்.ஜே.எம்.மன்சூர் (2010-2014)
- எம்.ஆர்.எம்.சக்கரிய்யா (2014-2020)
- எம்.ஆர்.எம்.பாயிஸ் (2020.08.24-2021.10.24)
- ஐ.அப்துர் ரஹ்மான் (2021.10.25-2022.09.29)
- எம்.எஸ்.எஸ்.முனவ்வரா மேடம் (2022.09.20-2023.02.24)
- எஸ்.எம்.ஹைதர் அலி (2023.02.24 ஆம் திகதியிலிருந்து)
# மதீனா தேசிய பாடசாலை, சியம்பலாகஸ்கொட்டுவை

## முன்னேற்றப்படிகள்

- சனவரி 2, 1961 ல் க.பொ.த. (சா.த) வகுப்புக்கள் ஆரம்பிக்கப்பட்டன. 100X20 அளவிலான கட்டிடமும், ஆசிரியர் விடுதியும் அமைக்கப்பட்டது.
- கல்வி, கலாசார அமைச்சராக இருந்த ஐ.எம்.ஆர்.ஏ. ஈரியகொல்ல அவகளின் காலத்தில் தற்போதைய விளையாட்டு மைதானம் அமைந்துள்ள 2 ஏக்கர் காணி நிலம் பெற்றுக் கொடுக்கப்பட்டது.
- சனவரி 1, 1971 ல் அப்போதைய நாடாளுமன்ற உறுப்பினரான திரு ஜீ.டப்லியு. சமரசிங்ஹ அவர்களினால் அரசினர் முஸ்லிம் கலவன் பாடசாலை என்ற நிலையில் இருந்து மதீனா மகா வித்தியாலயம் என்ற பெயரோடு மகாவித்தியாலயமாகத் தரமுயர்த்தப்பட்டது. 80X20 அளவிலான பாடசாலைக் கட்டிடமும் 30X20 அளவிலான விவசாயக் கூடமும் பெற்றுத்தரப்பட்டது. இதேகாலகட்டத்தில் பழைய மாணவர்களதும், அரச உத்தியோகத்தர்களதும் உதவியினால் 40X20 அளவிலான தொழிற்பயிற்சிக் கூடமும் 60X20 அளவிலான விஞ்ஞான கூடமும் அமைக்கப்பட்டது.
- க.பொ.த. (உ.த) வகுப்புக்கள் 1972ல் ஆரம்பிக்கப்பட்டன.
- 1979 ஆம் ஆண்டில் எம்.ஐ.எம். நளீம் ஹாஜியார் அவர்களினால் ஆண்கள் விடுதி கட்டிக் கொடுக்கப்பட்டது. இதே காலகட்டத்தில் அன்றைய கல்விச் சேவைகள் அமைச்சர் லயனல் ஜயதிலக அவர்களினால் 80X20 அளவிலான ஒரு கட்டிடமும் 70X60 அளவிலான நன்னீர் மீன் வளர்ப்புத் தடாகமும் பெற்றுக் கொடுக்கப்பட்டது. மேலும் 80X20 அளவிலான இருமாடிக் கட்டிடமும், பெண் மாணவியரின் வசதி கருதி அப்பாஸ் அன்ட் கம்பனி உரிமையாளரான யு.எல்.எம். சசீப் அவர்களின் உதவியால் கட்டப்பட்ட மகளிர் விடுதி, பெற்றோரின் உதவியினால் ஏற்படுத்தப்பட்ட மனையியல் கூடமும், வாசிகசாலை, விஞ்ஞான ஆய்வுகூடம் என்பனவும் அமைக்கப்பட்டன.
- சூலை 13 1992 இல் '1 சீ' தரத்தில் இருந்த இப்பாடசாலை '1 ஏபி' தரத்துக்கு தரம் உயர்த்தப்பட்டு உயர்தர விஞ்ஞான வகுப்புக்கள் ஆரம்பிக்கப்பட்டன.
- மே 18 1994ல் தேசியபாடசாலையாகத் தரமுயர்த்தப்பட்டது.
- சூன் 15, 2001 ல் கல்வி அமைச்சர் சுசில் பிரேம் ஜயந்தவினால் கேட்போர் கூடம் திறந்து வைக்கப்பட்டது. இக் கூடத்தில் சுமார் 1200 பார்வையாளர்கள் ஒன்றுகூடலாம்.
- 2002 முதல் தரம் 6ல் இருந்து ஆங்கில மொழிமூலமான வகுப்புக்கள் ஆரம்பிக்கப்பட்டன
# மதீனா தேசிய பாடசாலை, சியம்பலாகஸ்கொட்டுவை

## பாட இணைச் செயற்பாடுகள்

- தேசிய கடெட் பிரிவு
- சாரணர் இயக்கம்
- சென்ட் ஜோன்ஸ் அம்பியூலன்ஸ்
- விஞ்ஞான ஒன்றியம்
- மனித உரிமை கற்கை நெறி (கொழும்புப் பல்கலைக்கழகம்)
- மதி நா சஞ்சிகை
- வர்த்தக மன்றம்
- தமிழ் மன்றம்
- மாணவர் வழிகாட்டலும் ஆலோசனையும்
- ஆங்கிலக் கழகம்
# மதீனா தேசிய பாடசாலை, சியம்பலாகஸ்கொட்டுவை

## வளர்ச்சிப் போக்கு

- 1997 ல் நடைபெற்ற அகில இலங்கை பாடசாலைகளுக்கிடையிலான 19 ன் கீழ் உதைபந்தாட்டப் போட்டியில் வெள்ளிப் பதக்கம் பெற்றது.
- 1998 ல் நடைபெற்ற மைலோ கிண்ணத்துக்கான போட்டித் தொடரில் வடமத்திய, வடமேல், சப்ரகமுவ மாகாணங்களில் முதலிடம் பெற்றது.
- துடுப்பாட்ட அணி குருநாகல் சென்ட் ஆன்ஸ், வயம்ப ரோயல், கேகாலை மகாநாம, மற்றும் பொல்கஹவெல சென் பெனடிக்ட் ஆகிய அணிகளைத் தோல்வியுறச் செய்து முதலாம் சுற்று செம்பியனாகத் தெரிவாகியது.
- குளியாபிடிய மெய்வல்லுனர் போட்டிகளில் ஆண்கள் பிரிவில் முதலிடம் பெற்றது.
- அகில இலங்கைத் தமிழ் மொழித்தினம், ஆங்கில தினப் போட்டிகளில் பல வெற்றிகளைக் கண்டுள்ளது.
# பிலிப்சுபர்கு, சின்டு மார்தின்

**பிலிப்சுபர்கு, சின்டு மார்தின்** (Philipsburg, Sint Maarten) என்பது சின்டு மார்தின் நாட்டின் முதன்மை நகரமும் தலை நகரமும் ஆகும். பெரிய உப்புக் குளம் மற்றும் பெரிய குடாவிற்கு இடை நடுவே குறுகிய நீண்ட நிலத்தில் இந்நகரம் அமைந்துள்ளது. இந்நகரம் சின்டு மார்தின் தீவின் வர்த்தக மத்திய நிலையமும் ஆகும். 2011 ஆம் ஆண்டின் சனத்தொகை மதிப்பீட்டின் அடிப்படையில் இங்கு 1,327 குடியேற்ற வாசிகள் வாழ்ந்து வருகின்றனர். இந்நகரிற்கு முதன்முதலில் சென்றவர் கொலம்பசு ஆவார். இந்நகரிற்கு 11 நவம்பர் 1493 ஆம் ஆண்டில் அவர் சென்றார். அவர் இந்நகரைக் கண்டறிய முன்பே இங்கு அரவாக் எனப்படும் பழங்குடியின மக்கள் குடியேறியிருந்தனர். இசுக்காட்டிசிய இடச்சுக் கடற்படைத் தலைவர் ஜோன் பிலிப்ஸினால் 1763 ஆம் ஆண்டினில் இந்நகரம் நிறுவப்பட்டது. பின்னர் பன்னாட்டு வர்த்தகத்தில் ஓர் பரபரப்பான நகரமாக இந்நகரம் மாறத்தொடங்கியது. இங்கு அம்ஸ்ரடாம் கோட்டை, விலம் கோட்டை எனும் இரு கோட்டைகள் காணப்படுகின்றன. இந்நகரத்தின் துறைமுகத்திற்கு செலிபிரிட்டி சொல்ஸ்டைஸ், கிரவுன் பிரின்சஸ், டிஸ்னி மஜிக், ஒயாசிஸ் ஆஃப் தி சீஸ் போன்ற பயணியர் கப்பல்கள் வந்து போயுள்ளன.
# பிலிப்சுபர்கு, சின்டு மார்தின்

## காலநிலை

இந்நகரம் வரண்ட காலநிலையைக் கொண்டதாகக் கூறப்படுகின்றது. கோப்பென் காலநிலை வகைப்பாட்டிற்கு அமைவாக பிலிப்சுபர்கு அயன மண்டல சவன்னா காலநிலையைக் கொண்டுள்ளதாக வரையறுக்கப்பட்டுள்ளது.
# கோகினூர் ஏசியானா ஓட்டல்

**கோகினூர் ஏசியானா ஓட்டல்**, சென்னையில் உள்ள ஐந்து நட்சத்திரத் தரம் கொண்ட விடுதி இது சென்னையின் செம்மஞ்சேரியில் ராஜீவ் காந்தி சாலையை ஒட்டி அமைந்துள்ளது.  
இதை கட்டி முடிக்க 1000 மில்லியன் (100 கோடி) இந்திய ரூபாய் செலவானது. இந்த கட்டிடம் 2007ஆம் ஆண்டின் அக்டோபர் மாதத்தில் திறந்துவைக்கப்பட்டது. இங்கு 114 அறைகள் இருந்தன. பின்னர், கட்டிடம் விரிவாக்கப்பட்டு, மொத்தமாக 178 அறைகளாகின.  
இந்த கட்டிடம் 2.25 ஏக்கர் நிலப்பரப்பில் அமைந்துள்ளது. இங்கு உணவும், குடிபானங்களும் வழங்கப்படுகின்றன.
2008ஆம் ஆண்டில் இந்திய அளவிலான பொருட்காட்சி போட்டி ஒன்றில், இந்த விடுதிக்கு சிறந்த விடுதிக்கான விருது வழங்கபப்ட்டது.
# ஈரயோடோமெத்தேன்

**இரு அயோடோமெத்தேன் அல்லது மெத்திலீன் அயோடைடு** *(Diiodomethane or methylene iodide)* என்பது CH<sub>2</sub>I<sub>2</sub> என்ற மூலக்கூற்று வாய்ப்பாடு கொண்ட ஒரு கரிம அயோடின் சேர்மமாகும். நிறமற்ற திரவமான இச்சேர்மம் ஓளியில் படநேர்ந்தால் சிதைவடைந்து அயோடினை வெளியிடுகிறது. இதனால் இச்சேர்மம் பழுப்பு நிறமாக மாறுகிறது. தண்ணிரில் சிறிதளவே கரையும் இச்சேர்மம் கரிமக் கரைப்பான்களில் நன்றாகக் கரைகிறது. 1.741 என்ற ஒளிவிலகல் குறிப்பெண்ணும், 0.0508 நி•மீ−1 என்ற மேற்பரப்பு இழுவிசை மதிப்பையும் இரு அயோடோமெத்தேன் பெற்றுள்ளது.
# ஈரயோடோமெத்தேன்

## பயன்கள்

உயர் அடர்த்தியைக் கொண்டிருப்பதால், கனிமங்கள் மற்றும் பிற திண்ம மாதிரிகளின் அடர்த்தியை உறுதிப்படுத்துவதற்கு இரு அயோடோமெத்தேன் பயன்படுத்தப்படுகிறது. மணிக்கல் ஒளிவிலகல் மானியுடன் ஒன்றிணைந்து செயல்படும் ஒளியியல் தொடுதிரவமாகப் பயன்படுத்தி சில மணிக்கற்களின் ஒளிவிலகல் எண்ணை உறுதிப்படுத்துவதற்கும் இதைப் பயன்படுத்த முடியும். சிம்மான்சு-சிமித் வினையில் இரு அயோடோமெத்தேன் ஒரு வினையாக்கியாகப் செயல்புரிந்து தனியுறுப்பு மெத்திலீன் (கார்பீன்) வழங்கும் மூலமாக இருக்கிறது.
# ஈரயோடோமெத்தேன்

## தயாரிப்பு

வர்த்தக முறையாக கிடைத்தாலும், அயோடோபார்முடன் தனிமநிலை பாசுபரசு அல்லது சோடியம் ஆர்சனைட்டு சேர்த்து ஒடுக்க வினைக்கு உட்படுத்தினாலும் இரு அயோடோமெத்தேன் தயாரிக்க முடியும் or sodium arsenite:
:CHI<sub>3</sub> + Na<sub>3</sub>AsO<sub>3</sub> + NaOH &rarr; CH<sub>2</sub>I<sub>2</sub> + NaI + Na<sub>3</sub>AsO<sub>4</sub>  
பிங்கெல்சிடெய்ன் வினை மூலமாகவும் இச்சேர்மத்தைத் தயாரிக்க முடியும். இருகுளோரோமெத்தேனை அசிட்டோனில் உள்ள சோடியம் அயோடைடு சேர்த்து இரு அயோடோமெத்தேன் தயாரிப்பது பிங்கெல்சிடெய்ன் வினையாகும்.:
:CH<sub>2</sub>Cl<sub>2</sub> + 2 NaI &rarr; CH<sub>2</sub>I<sub>2</sub> + 2 NaCl
# ஈரயோடோமெத்தேன்

## பாதுகாப்பு

ஆல்க்கைல் அயோடைடுகள் பொதுவாக ஆல்க்கைலேற்றும் வினையாக்கிகள் என்பதால் அவற்றைத் தொடுவதை தவிர்க்க வேண்டும்.
# சமாரியம்(III) குளோரைடு

**சமாரியம்(III) குளோரைடு** *(Samarium(III) chloride)* என்பது SmCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் சமாரியம் முக்குளோரைடு என்றும் அழைக்கப்படுகிறது. சமாரியம் மற்றும் குளோரைடு அயனிகள் சேர்ந்து உருவாகும் இச்சேர்மம் வெளிர் மஞ்சள் நிறத்தில் காணப்படுகிறது. விரைவாகத் தண்ணீரை ஈர்த்துக் கொண்டு அறுநீரேற்று வடிவ SmCl<sub>3</sub>.6H<sub>2</sub>O சேர்மமாக மாறுகிறது. சிலநடைமுறைப் பயன்பாடுகளைக் கொண்டிருப்பினும், சமாரியம்(III) குளோரைடு பெரும்பாலும் புதிய சமாரியம் சேர்மங்களைக் கண்டறியும் முனைப்போடு ஆய்வகங்களில் பயன்படுத்தப்பட்டுவருகிறது.
# சமாரியம்(III) குளோரைடு

## அமைப்பு

தொடர்புடைய மற்ற இலந்தனைடு மற்றும் ஆக்டினைடு குளோரைடுகள் போலவே சமாரியம்(III) குளோரைடு UCl<sub>3</sub> நோக்குருவில் படிகமாகிறது. Sm<sup>3+</sup> மையங்கள் ஒன்பது ஒருங்கிணைவுகள் கொண்டு முக்கோண முப்பட்டகத் தளங்களை ஆக்கிரமித்துள்ளன. மேலும். மூன்று சதுர முகங்களில் கூடுதலாக குளோரைடு ஈந்தணைவிகள் இவற்றில் நிரம்பியுள்ளன.
# சமாரியம்(III) குளோரைடு

## தயாரிப்பும் வினைகளும்

அமோனியம் குளோரைடில் தொடங்கும் வழிமுறையில் சமாரியம்(III) குளோரைடு தயாரிக்கப்படுகிறது. 230 பாகை செல்சியசு வெப்பநிலையில் அமோனியம் குளோரைடுடன் சமாரியம் ஆக்சைடு சேர்க்கப்பட்டு (NH4)2[SmCl5] என்ற சேர்மத்தைத் தயாரிக்கும் தொகுப்பு வினையுடன் இவ்வழிமுறை தொடங்குகிறது.:  
::10 NH<sub>4</sub>Cl + Sm<sub>2</sub>O<sub>3</sub> → 2 (NH<sub>4</sub>)<sub>2</sub>[SmCl<sub>5</sub>] + 6 NH<sub>3</sub> + 3 H<sub>2</sub>O  
இந்த ஐங்குளோரைடு மீண்டும் 350-400 ° செல்சியசு வெப்பநிலைக்குச் சூடுபடுத்தப்பட்டால் அமோனியம் குளோரைடு வெளியேற்றப்பட்டு வீழ்படிவாக நீரிலி வடிவ சமாரியம் முக்குளோரைடு கிடைக்கிறது.  
:: (NH<sub>4</sub>)<sub>2</sub>[SmCl<sub>5</sub>] → 2 NH<sub>4</sub>Cl + SmCl<sub>3</sub>  
சமாரியம் உலோகத்துடன் ஐதரசன் குளோரைடு சேர்த்தும் இதைத் தயாரிக்க முடியும்.
:2 Sm + 6 HCl → 2 SmCl<sub>3</sub> + 3 H<sub>2</sub>  
சமாரியம் உலோகம் அல்லது சமாரியம் கார்பனேட்டை ஐதரோ குளோரிக் அமிலத்தில் கரைத்து சமாரியம்(III) குளோரைடின் நீர்க்கரைசலைத் தயாரிக்கலாம்.  
சமாரியம்(III) குளோரைடு ஒரு வலிமையான இலூயிக் அமிலமாகும். சமாரியம்(III) குளோரைடின் நீர்க்கரைசலைப் பயன்படுத்தி சமாரியம் முப்புளோரைடைத் தயாரிக்க முடியும்.
:SmCl<sub>3</sub> + 3 KF → SmF<sub>3</sub> + 3 KCl
# சமாரியம்(III) குளோரைடு

## பயன்கள்

சமாரியம் உலோகத்தைத் தயாரிப்பதற்கு சமாரியம்(III) குளோரைடு பயன்படுகிறது. சமாரியம் உலோகம் பல்வேறு வகைகளில் பயன்படுகிறது. குறிப்பாக காந்தங்கள் தயாரிப்பில் இது பெரும்பங்கு வகிக்கிறது. நீரிலி வடிவ சமாரியம் முக்குளோரைடு, சோடியம் குளோரைடு அல்லது கால்சியம் குளோரைடுடன் சேர்க்கப்பட்டு நல்லுருகுபுள்ளிக் கலவை தயாரிக்கப்படுகிறது. உருகிய இவ்வுப்புக் கரைசலை மின்னாற்பகுப்பு செய்து தூய சமாரியம் உலோகம் தயாரிக்கப்படுகிறது.
# சமாரியம்(III) குளோரைடு

## பயன்கள்

### ஆய்வகப் பயன்கள்

நீரிலி வடிவ சமாரியம் முக்குளோரைடு, கரிம உலோகச் சேர்மங்கள் தயாரிக்கவும் பல்வேறு சமாரிய உப்புகள் தயாரிப்பில் சமாரியம் முக்குளோரைடும் ஆய்வகங்களில் பயன்படுகின்றன.
# ஆவணக விபரிப்பு

**ஆவணக விபரிப்பு** (Archival Description) என்பது ஒரு ஆவணகத்தில் உள்ள ஆவணங்களைப் பற்றிய தகவல்களை பதிவுசெய்தல், தொகுத்தல், ஒழுங்குபடுத்தல் போன்ற செயற்பாடுகளை உள்ளடக்கிய செயலாக்கத்தைக் குறிக்கிறது. இந்தச் செயலாக்கத்தில் விளைவாக ஆவணகம் கொண்டிருக்கும் வளங்கள் பற்றிய கண்டுபிடிப்பு உதவி ஆதாரங்கள் (Finding Aids) உருவாக்கப்படுகின்றன. ஒரு ஆவணத்தை அடையாளம் காண, தேட, மேலாண்மை செய்ய, விளக்க ஆவணக விபரிப்புப் பயன்படுகிறது.  
ஆவணக விபரிப்பு குறிப்பாக பின்வரும் தகவல்களை முன்வைத்துச் செய்யப்படலாம்:  
1. ஆவணம் தொடர்பான சூழமைவுத் தகவல்கள் (contextual information), உரிமையாளர் தொடர்பான தகவல்கள் (Provenance)
1. ஆவணத்தின் கட்டமைப்பு (information about the structure of the document)
1. ஆவணத்தின் வடிவமைப்பு (form) மற்றும் உள்ளடக்கம் (content) தொடர்பான தகவல்கள்
1. பிற ஆவணங்கள் ஊடான உறவுகள்
1. ஆவணம் எவ்வாறு கண்டுபிடிக்கப்படலாம், பயன்படுத்தப்படலாம் தொடர்பான தகவல்கள்
# ஆவணக விபரிப்பு

## சீர்தரங்கள்

- குறியேற்றப்பட்ட ஆவணக விபரிப்பு - Encoded Archival Description - EAD
- அனைத்துலக ஆவணக விபரிப்பு பொதுச் சீர்தரம் - General International Standard Archival Description - ISAD(G)
- ஆவணகங்களை விபரித்தல்: ஓர் உள்ளடக்க சீர்தரம் - Describing Archives: A Content Standard - DACS
# ஆவணக விபரிப்பு

## மென்பொருட்கள்

- அற்றம் - AtoM
- ஆர்க்கைவ்-இசுபேசு - ArchiveSpace
# காஞ்சிபுரம் ஊராட்சி ஒன்றியம்

**காஞ்சிபுரம் ஊராட்சி ஒன்றியம்** , இந்தியாவின் தமிழ்நாட்டின் காஞ்சிபுரம் மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும். காஞ்சிபுரம் ஊராட்சி ஒன்றியம் 40 ஊராட்சி மன்றங்களைக் கொண்டுள்ளது.
இவ்வூராட்சி ஒன்றியத்தின் வட்டார வளர்ச்சி அலுவலகம் காஞ்சிபுரத்தில் இயங்குகிறது.
# காஞ்சிபுரம் ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, காஞ்சிபுரம் ஊராட்சி ஒன்றியத்தின் மொத்த மக்கள் தொகை 1,22,806 ஆகும். அதில் பட்டியல் சமூக மக்கள் தொகை 38,783 ஆக உள்ளது. பட்டியல் பழங்குடி மக்களின் தொகை 2,642 ஆக உள்ளது.
# காஞ்சிபுரம் ஊராட்சி ஒன்றியம்

## ஊராட்சி மன்றங்கள்

காஞ்சிபுரம் ஊராட்சி ஒன்றியத்தில் உள்ள 40 ஊராட்சி மன்றங்களின் விவரம்;  
1. அய்யங்கார்குளம்
1. அவளூர்
1. ஆசூர்
1. ஆற்பாக்கம்
1. ஆரியபெரும்பாக்கம்
1. அங்கம்பாக்கம்
1. விஷார்
1. விப்பேடு
1. வளத்தோட்டம்
1. திருப்புட்குழி
1. திருப்பருத்திக்குன்றம்
1. திம்ம சமுத்திரம்
1. தம்மனூர்
1. சிறுணை பெருகல்
1. சிறுகாவேரிபாக்கம்
1. புத்தேரி
1. புஞ்சரசந்தாங்கல்
1. பெரும்பாக்கம்
1. உழகோல்பட்டு
1. நரப்பாக்கம்
1. முட்டவாக்கம்
1. முத்தவேடு
1. முசரவாக்கம்
1. மேல்லொட்டிவாக்கம்
1. மேல்கதிர்பூர்
1. மாகரல்
1. கூரம்
1. கோனேரிக்குப்பம்
1. கோளிவாக்கம்
1. கிளார்
1. கீழ்பேரமநல்லூர்
1. கீழ்கதிர்பூர்
1. கீழம்பி
1. காவாந்தண்டலம்
1. கருப்படிதட்டடை
1. கம்பராஜபுரம்
1. காலூர்
1. களக்காட்டூர்
1. இளையனார்வேலூர்
1. தாமல்
# வார்ப்புரு:Location map Sint Maarten

<noinclude>
# வார்ப்புரு:Location map Sint Maarten

## எவ்வாறு மாற்று படிமத்தைப் பயன்படுத்துவது

இந்த வார்ப்புரு பொதுவாக மேலே **image** என்ற தரவுக்கூறுக்கு தரப்பட்டுள்ள நிலப்படத்தைக் காட்டும்:
- <tt></tt>.
வார்ப்புரு:Location mapவில் *AlternativeMap* என்ற தரவுக்கூறு மூலம் பயன்படுத்தலாம்:
- <tt></tt>  
மேலும் விவரங்களுக்கும் காட்டுகளுக்கும் வார்ப்புரு:Location map#Using Alternative Map காண்க.  
</noinclude>
# வாலாஜாபாத் ஊராட்சி ஒன்றியம்

**வாலாஜாபாத் ஊராட்சி ஒன்றியம்** , தமிழ்நாட்டின் காஞ்சிபுரம் மாவட்டத்தில் உள்ள 13 ஊராட்சி ஒன்றியங்களில் ஒன்றாகும். வாலாஜாபாத் வட்டத்தில் உள்ள வாலாஜாபாத் ஊராட்சி ஒன்றியத்தில் 61 கிராம ஊராட்சிகள் உள்ளது.
# வாலாஜாபாத் ஊராட்சி ஒன்றியம்

## மக்கள் வகைப்பாடு

2011-ஆம் ஆண்டு மக்கட்தொகை கணக்கெடுப்பின்<nowiki/>படி, வாலாஜாபாத் ஊராட்சி ஒன்றியத்தின் மொத்தமக்கள் தொகை 1,25,868 ஆகும். அதில் பட்டியல்சாதி மக்களின் தொகை 44,011 ஆக உள்ளது. பட்டியல் பழங்குடி மக்களின்தொகை 1,537 ஆக உள்ளது.
# வாலாஜாபாத் ஊராட்சி ஒன்றியம்

## ஊராட்சி மன்றங்கள்

வாலாஜாபாத் ஊராட்சி ஒன்றியத்தில் உள்ள 61 ஊராட்சி மன்றங்கள் விவரம்;  
1. வில்லிவலம்
1. வேண்பாக்கம்
1. வேளியூர்
1. வேடல்
1. வாரணவாசி
1. வளத்தூர்
1. வையாவூர்
1. ஊவேரி
1. ஊத்துக்காடு
1. உள்ளாவூர்
1. தொள்ளாழி
1. திருவங்கரணை
1. திம்மையன்பேட்டை
1. திம்மராஜாம்பேட்டை
1. தென்னேரி
1. தாங்கி
1. சிறுவள்ளூர்
1. சிறுவாக்கம்
1. சின்னிவாக்கம்
1. சிங்காடிவாக்கம்
1. புதுப்பாக்கம்
1. புத்தகரம்
1. புரிசை
1. புள்ளலூர்
1. புளியம்பாக்கம்
1. பூசிவாக்கம்
1. பரந்தூர்
1. பழையசீவரம்
1. படுநெல்லி
1. ஒழையூர்
1. நாயக்கன்பேட்டை
1. நாயக்கன்குப்பம்
1. நத்தாநல்லூர்
1. முத்தியால்பேட்டை
1. மேல்பொடவூர்
1. மருதம்
1. கூத்திரம்பாக்கம்
1. குண்ணவாக்கம்
1. கிதிரிப்பேட்டை
1. கீழ்ஒட்டிவாக்கம்
1. கட்டவாக்கம்
1. கரூர்
1. காரை
1. களியனூர்
1. ஈஞ்சம்பாக்கம்
1. இலுப்பப்பட்டு
1. ஏனாத்தூர்
1. ஏகனாம்பேட்டை
1. தேவிரியம்பாக்கம்
1. அய்யம்பேட்டை
1. அயிமிச்சேரி
1. ஆட்டுபுத்தூர்
1. அத்திவாக்கம்
1. ஆரியம்பாக்கம்
1. ஆலப்பாக்கம்
1. அகரம்
1. 144 தண்டலம்
1. 139 தண்டலம்
1. கோவிந்தவாடி
1. கொட்டவாக்கம்
1. தொடூர்